internet vaartha 410 Views
హైదరాబాద్‌ : ఫోర్డ్‌ ఇండియా కంపెనీ రెండు తెలుగు రాష్ట్రాల్లో తన ఉనికిని విస్తరిస్తోంది. కంపెనీ అధీకృత విడిభాగాలకు ప్రత్యేక డీలర్లను నియమిస్తూంది. నగరంలోని జెపి ఆటోజోన్‌ ఫోర్డ్‌ ప్రత్యేక పంపిణీదారుగా ఫోర్డ్‌ అసలైన సర్వీసు విడిభాగాల సరఫరాదారుగా నియమించింది. ఫోర్డ్‌ అసలైన విడిభాగాలు పశ్చిమబెంగాల్‌, రాజస్థాన్‌, ఉత్తరప్రదేశ్‌, పంజాబ్‌లలోని బహిరంగ మార్కెట్లలో మలిదశలో అందుబాటులోనికి తెస్తామని అన్నారు. ఫోర్ట్‌ ఇండియా కస్టమర్‌ సర్వీస్‌ ఆపరేషన్స్‌ ఉపా ధ్యక్షుడు ఎన్‌.ప్రభు తెలిపారు. నాణ్యత,భద్రత, సురక్షితమైన ఫోర్ట్‌ అసలైన నిజమైన విడిభాగాలను కస్టమర్ల కు చేరువచేసే లక్ష్యంతో భారత్‌లోఫోర్డ్‌బ్రాండ్‌ ప్రతిష్టను ఇనుమడింపచేసే విధంగా ఈ డీలర్‌ షిప్‌ నెట్‌వర్క్‌ విస్తరిస్తున్నట్లు తెలిపారు. మరమ్మతుల కోసం ఉప అసెంబ్లీంగ్‌ లెవెల్స్‌ ఏర్పాటు చేస్తున్నామన్నారు. పెద్ద విడిభాగాల నుంచి చిన్నవాటిని వేరుచేసి యాజమాన్య నిర్వహణ ఖర్చులను గణనీయంగా తగ్గించి ఆదాచేయడమే లక్ష్యంగా అత్యాధునిక సాంకేతిక పరిజ్ఞానం వినియోగిస్తున్నట్లు తెలిపారు. కంపెనీపరంగా మొత్తం 850విడిభాగాలను సబ్‌ అసెంబ్లీరిపేర్స్‌ విభాగంద్వారా అందుబాటు లోకి తెచ్చామని తెలిపారు. ఇప్పటికే దేశవ్యాప్తంగా రోడ్‌సైడ్‌ అసిస్టెన్స్‌, 90 మినిట్‌ క్విక్‌సర్వీస్‌ బేస్‌, మొబైల్‌ సర్వీస్‌వ్యాన్లు, వెహికల్‌ రిపోర్టుకార్డువిధానాలను ఫోర్డు అందుబాటులోకి తెచ్చిందని తెలిపారు.